Diari Oficial de la Generalitat Valenciana


Sumari del DOGV 5748, del 23-04-2008 (2008/4945)

RESOLUCIÓ de 20 de diciembre de 2007, de la Direcció General per al Canvi Climàtic per la qual es modifica d'ofici l'autorització ambiental integrada atorgada a l'empresa Iberoalcorense, SL (fàbrica 2), per a les instal·lacions de fabricació de taulellets al terme municipal de l'Alcora.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5748

Data del DOGV
:   23-04-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/4945


Data del document
:   20-12-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Alcora, l'
    * ceràmica
    * empresa privada
    * edifici industrial

RESOLUCIÓ de 20 de diciembre de 2007, de la Direcció General per al Canvi Climàtic per la qual es modifica d'ofici l'autorització ambiental integrada atorgada a l'empresa Iberoalcorense, SL (fàbrica 2), per a les instal·lacions de fabricació de taulellets al terme municipal de l'Alcora. [2008/4945]  
Vist l'expedient 196/07 IPPC, instruït a instàncies de l'empresa Iberoalcorense, SL (fàbrica 2), s'emet aquesta resolució de conformitat amb els següents,   
Antecedents de fet  
Primer. Amb data 19 d'abril de 2005 el director general de Qualitat Ambiental dicta resolució per la qual es concedeix autorització ambiental integrada Iberoalcorense, SL (fàbrica 2), amb el número 019-05/AAI/CV, per a les instal·lacions de fabricació de taulellets, per a desenvolupar a l'establiment situat a la carretera Castelló-l'Alcora, s/n, de l'Alcora (Castelló).  
Segon. Amb data 10 de maig de 2007 té entrada en el registre general d'aquesta conselleria escrit de l'empresa, mitjançant el qual se sol·licita una modificació no substancial de l'autorització ambiental integrada.  
La modificació plantejada consisteix bàsicament en:  
Modificació de la secció de recepció de terres. Suposa la instal·lació de 5 sitges, 4 tremuges, 1 tamís i diverses cintes transportadores i partidores.  
Modificació de la secció de premses i assecador. S'instal·larà una premsa i un assecador.  
Modificació de la secció d'esmaltadores. S'instal·larà una línia d'esmaltada.  
Modificació de la secció de cocció. S'instal·larà un forn de corrons monoestrat de 3.500 m²/d, amb càrrega i descàrrega i línia d'emergència.  
Modificació de la secció de magatzematge. S'instal·larà un assecador túnel de boxs, màquina de càrrega, diversos boxs i vehicle automàtic.  
Modificació de la secció de seleccionat, empaquetatge i paletització. S'instal·larà una línia completada de seleccionat, empaquetatge i paletització.  
Tercer. Amb data 21 de juny de 2007 aquesta conselleria notifica a l'Ajuntament de l'Alcora la qualificació de la modificació com a no substancial i se sol·licita informe, d'acord amb l'article 65 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental, i no s'ha rebut resposta.  
Quart. Amb data 25 de juny de 2007 es notifica a l'empresa l'inici del tràmit de modificació d'ofici de la seua autorització ambiental integrada, amb l'objecte que la persona interessada realitze les al·legacions que estime pertinents.  
Cinqué. Amb data 27 de novembre de 2007 es remet el tràmit d'audiència a l'empresa, i no es reben al·legacions respecte d'això.  
Fonaments de dret  
Primer. D'acord amb l'article 66 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental, quan l'administració competent reba una comunicació sobre la intenció de dur a terme una modificació no substancial que puga suposar un increment de les emissions o dels abocaments, i per tant l'incompliment dels valors límit d'emissió establits en l'instrument d'intervenció ambiental, iniciarà un procediment de modificació d'ofici, en els termes establits en aquest títol.  
Segon. A la Comunitat Valenciana l'òrgan competent per a atorgar l'autorització ambiental integrada és la conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002, i el Decret 7/2007, de 28 de juny, del president de la Genera  
\* \* \* \* \*  
litat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist tot el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, resolc:  
Primer  
Modificar la Resolució de 19 d'abril de 2005 per la qual s'atorga autorització ambiental integrada a l'empresa Iberoalcorense, SL (fàbrica 2) en els aspectes següents:  
Apartat 1. Valors límit d'emissió  
S'inclou la següent taula de focus d'emissió a l'atmosfera:  
Apartat 2. Procediments i mètodes de gestió de residus  
Els residus que s'inclouen en l'autorització ambiental integrada són els següents:  
\* \* \* \* \*  
  
Contra aquesta resolució, que no esgota la via administrativa, es podrà presentar recurs d'alçada davant de la secretària autonòmica de la conselleria de Medi Ambient, Aigua, Urbanisme i Habitatge, en el termini d'un mes des del següent al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
València, 20 de desembre de 2007.- El director general per al Canvi Climàtic: Jorge Lamparero Lázaro.